****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL ATLEIDIMO NUO Prekybos ir paslaugų teikimo miesto viešosiose vietose vietinėS rinkliavOS UŽ LAIKOTARPĮ NUO 2020 m. kovo 16 d. iki 2020 m. gruodžio 31 d.**

2020 m. gegužės 21 d. Nr. T2-99

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos rinkliavų įstatymo 12 straipsnio 3 punktu ir Prekybos ir paslaugų teikimo miesto viešosiose vietose vietinės rinkliavos nuostatų, patvirtintų Klaipėdos miesto savivaldybės tarybos 2011 m. spalio 27 d. sprendimu Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ (toliau – Nuostatai), 12 punktu, Klaipėdos miesto savivaldybės taryba nusprendžia:

1. Atleisti savivaldybės biudžeto sąskaita fizinius ir juridinius asmenis už laikotarpį nuo 2020 m. kovo 16 d. iki 2020 m. gruodžio 31 d. nuo:

1.1. vietinių rinkliavų už prekybą, numatytų Nuostatų 3.1.1–3.1.5, 3.1.7–3.1.11 ir 3.1.13 papunkčiuose;

1.2. vietinių rinkliavų už paslaugų teikimą, numatytų Nuostatų 3.2.1–3.2.8 papunkčiuose.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras | Vytautas Grubliauskas |